Eksklusief: Kry hier 'n voorsmakie van Leah se nuutste musiekvideo
JY LEES NOU Eksklusief: Kry hier 'n voorsmakie van Leah se nuutste musiekvideo
Leah het vier Ghoema-benoemings en deel eksklusiewe voorsmakie van nuutste musiekvideo.
Sy is dalk 'n nuweling op die Afrikaans musiekfront, maar die sangeres Leah maak behoorlik naam. Sy is onlangs vir vier Ghoema-toekennings benoem haar nuutste musiekvideo, Volmaan, gaan verseker aanhangers se harte verower.
Sy deel eksklusief 'n voorsmakie van haar nuutste musiekvideo met Huisgenoot.
Oor die betekenis van die liedjie verduidelik Leah: "Daar is 'n sê-ding wat lui 'die wolf is verlief op die maan', en huil elke keer as dit volmaan is omdat hy besef dat hy nooit saam met die volmaan sal kan wees nie," verduidelik sy.
"Die liedje 'Volmaan' ondersoek hierdie gedagte dat twee mense onder die Volmaan 'n perfekte liefde kan vind, in teenstelling met die wolf se verlore liefde."
Sy is baie dankbaar vir haar Ghoema-benoemings as Nuweling van die Jaar, Vroulike kunstenaar van die Jaar, Beste kontemporêre Album en Liedjie van die Jaar. Laasgenoemde is vir haar liedjie "Met jou Klere aan" wat deur Johan Vorster en Ewald Coleske geskryf is.